Berlingske Tidende, 1826-07-24
Kiøbenhavn, den 24de Juli. Af den til Hs. Majestæt Kongen af Hr. Kammerjunker, Major og Divisionssadjutant J. v. Abrahamson, Ridder af Dannebroge og Dannebrogsmand, Ridder af St. Anna-Ordenen, Bathordenen, Æreslegions=Ordenen, Sværdordenen &c., allerunderdanigst indgivne tredie Hovedrapport om den indbyrdes Underviisnings Fremgang i Danmark, der i Extract er bekjendtgjort, seer man med Glæde, hvor store Fremskridt denne almeennyttige Indretning giør. Ved Slutningen af den indbyrdes Underviisnings første Aar i vort Fædreneland, nemlig 31te December 1823, fandtes i Danmark 244 Skoler, hvor den indbyrdes Underviisning var i fuld Gang i nederste Classe, og 263 Skoler, hvori den snart kunde ventes at blive indført: men ved Slutningen af det tredie Aar var den indført i 1143 Skoler, og man kan med Grund vente, at 564 Skoler i dette Aar ville følge i disses Exempel. Af disse 1143 Skoler ere 4 militaire, de øvrige civile i 43 Amtsprovstier og Provstier i Sielland, paa Bornholm, Lolland og Falster, i Fyen, paa Langeland, Ærøe og Als, i Jylland, og Hertugdømmerne. Paa Færøerne er ogsaa een Skole, hvori den læres efter denne Methode, og der er grundet Haab om, at en lignende snart vil blive indrettet i Reikevig paa Island. Den Kjærlighed, hvormed vor ophøiede Monark paa mange Maader har fremmelsket denne velgjørende, og almeen Oplysning fremmende Underviisningsmaade maa det især tilskrives, at Værket er gaaet saa heldigt frem, hvorved det derhos maa bemærkes, at den indbyrdes Underviisning ingen tvungen Sag er, men at det ikkuns er allernaadigst tilladt, at lade Almuen nyde Gavn af denne almeennyttige Sag. Den Grundsætning overholdes strængt, at denne Underviisning kun indføres i Skolernes nederste Classe, og alene anvendes paa Elementerne. J Løbet af 1825 ere Tabellerne for de tydsktalende Provindser udkomne i Eckernfohrde, og ligesom det i sin Tid befaledes i de dansktalende Provindser, at ethvert Pastorat havde at anskaffe sig et fuldstændigt Sæt Tabeller til den indbyrdes Underviisning, deels for at Præst og Skolelærere nøie kunde lære Sagen at kjende, deels for at Materialier kunde haves til Begyndelse i een Skole i Pastoratet, paa samme Maade befaledes allernaadigst at eet Sæt af de tydske Tabeller skulde anskaffes af hvert Sogn i Hertugdømmerne: Endeel af Sønderjylland, nemlig 71 Sogne, gjøre dog en Afdeling og for sig af et eget Slags. De ligge nemlig baade i geistlig og verdslig Henseende under det Slesvig-holsteenlauenborgske Cancellie, men ere Ugesaavel dansktalende som deres, ogsaa sønderjydske, Naboer i Haderslev Amt, samt i de sønderjydske Dele, der høre til Ribe Amt, hvilke alle vel i verdslig Henseende ligge under det Slesvig-holsteen lauenborgske Cancellie, men derimod i geistlig Henseende under det Danske Cancellie. For disse 71 Sogne blev derfor bestemt, at de skulde anskaffe Danske Tabeller, og Hs. Majestæt Kongen viste atter ved den Leilighed, ved en allernaadigst tilstaaet betydelig Hjælp, med hvor megen Naade Allerhøistsamme beskytter denne Lærremaades Udbredelse. Endvidere fandt Hs. Majestæt Kongen allernaadigst for Godt at befale, at en egen Normalskole for dette District, hvis Skolelærere det ikke var passende at sende til Eckernfohrde, saasom Underviisningen der er for de Tydske Skoler, og for hvilke Veien til Kjøbenhavn var for lang, skulde oprettes, hvortil Hs. Majestæt Kongen allernaadigst udsaae Vonsild Skole i Haderslev Amt og Provstie ; ligesom Hs. Majestæt allernaadigst befalede, at Hr. Pastor Salling, Ridder a. D., skulde meddeles Bemyndigelse til at udfærdige Attester for at have lært indbyrdes Underviisnings Udførelse, til de Skolelærere, som maatte melde sig, for at lære den overeensstemmende med Fremgangsmaaden i saa Henseende ved Normalskolen i Kjøbenhavn. Det er med den inderligste Glæde at den Deeltagelse, som indbyrdes Underviisning ogsaa i denne Deel af Riget vinder, sees. Skolen i Von sild besøges meget slittigt, og snart have Fleertallet af Præsterne og Skolelærerne i Omegnen gjort sig bekjendt med indbyrdes Underviisnings Udførelse.